**ՏԵՂԵԿԱՆՔ – ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի անհրաժեշտությունը (նպատակը)**

Սույն նախագծի ընդունման նպատակն է հստակեցնել Հայաստանի Հանրապետության կառավարության 2019 թվականի փետրվարի 28-ի N 158-Ա որոշմամբ (ասյուհետ ՝ Որոշում) Պետական գույքի կառավարման կոմիտեին ամրացվող անշարժ գույքի (այսուհետ`անշարժ գույք) հետագա տնօրինման հետ կապված իրավահարաբերությունները, ինչպես նաև ճշգրտել Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի (այսուհետ՝ Ծրագիր) կարիքների համար չպահանջվող անշարժ գույքի ցանկը:

**2. Կարգավորման հարաբերությունների ներկա վիճակը և առկա խնդիրները.**

Որոշմամբ հիմնականում կարգավորվում են Պետական գույքի կառավարման կոմիտեին ամրացվող անշարժ գույքի նախկին սեփականատերերի՝ «Հանրության գերակա շահերի ապահովման նպատակով սեփականության օտարման մասին» Հայաստանի Հանրապետության օրենքի 16-րդ հոդվածի 3-րդ մասի ուժով ձեռքբերման պահանջ ներկայացնելու և այդ դեպքում անշարժ օտարման հետ կապված հարաբերությունները: Արդյունքում, բաց են մնացել նախկին սեփականատերերի կողմից օտարման պահանջի բացակայության դեպքում անշարժ գույքի հետագա տնօրինման, այդ թվում օգտագործման իրավունքով տրամադրելու հետ կապված հարաբերությունները:

Վերոգրյալ խնդիրների կարգավորման նպատակով նախագծով առաջարկվում է սահմանել, որ`

1. անշարժ գույքի միավորների հանձնման-ընդունումն ավարտելուց հետո, մինչև անշարժ գույքի օտարման պահանջ ներկայացնելու համար սահմանված ժամկետի ավարտը` անշարժ գույքի օգտագործման դիմումի առկայության դեպքում, Հայաստանի Հանրապետության օրենսդրությամբ սահմանված կարգով անշարժ գույքը կարող է տրամադրվել օգտագործման՝ պայմանով, որ նախկին սեփականատիրոջ կողմից գույքի ձեռքբերման առաջարկի դեպքում օգտագործողի հետ կնքված պայմանագիրը կդադարեցվի, և

2. եթե անշարժ գույքի նախկին սեփականատերերը չեն ներկայացնում պահանջ անշարժ գույքի օտարման վերաբերյալ, ապա Պետական գույքի կառավարման կոմիտեն (համապատասխան համայնքը) կարող է տնօրինել տվյալ անշարժ գույքն օրենսդրությամբ սահմանված կարգով:

Բացի այդ, անհրաժեշտություն է առաջացել լրամշակել նաև Որոշման հավելվածը: Մասնավորապես, Ծրագրի շրջանակներում իրականացվում են նաև Աշտարակ-Թալին ճանապարհահատվածի օտարման գոտու սահմաններում գտնվող հաղորդակցուղիների տեղափոխման աշխատանքները և, ըստ նախագծի հաղորդակցուղիների որոշ հատվածներ ենթակա են տեղադրման Պետական գույքի կառավարման կոմիտեին ամրացվող հողամասերի որոշ հատվածներում: Արդունքում, նկատի ունենալով, որ տվյալ տարածքներն անհրաժեշտ են Ծրագրի կարիքների համար, ուստի նախագծով առաջարկվում է համապատասխանաբար փոփոխել նաև տվյալ անշարժ գույքերի մակերեսները:

Միաժամանակ, նկատի ունենալով, որ «Կառավարության կառուցվածքի և գործունեության մասին**»** ՀՀ օրենքի համաձայն ՀՀ տրանսպորտի, կապի և տեղեկատվական տեխնոլոգիաների նախարարությանը վերապահված տրանսպորտի, այդ թվում ճանապարհաշինության բնագավառի գործառույթները վերապահվել են ՀՀտարածքային կառավարման և ենթակառուցվածքների նախարարությանը, ուստի նախագծով առաջարկվում է «ՀՀ տրանսպորտի, կապի և տեղեկատվական տեխնոլոգիաների նախարարություն» բառերը փոխարինել «ՀՀ տարածքային կառավարման և ենթակառուցվածքների նախարարություն» բառերով:

**3. Իրավական ակտի կիրարկման դեպքում ակնկալվող արդյունքը.**

**Սույն որոշման ընդունման արդյունքում առավել ամբողջական կկարգավորվեն Ծրագրի շրջանակներում ձեռքբերված, սակայն** Ծրագրի նպատակների համար չպահանջվող անշարժ գույքի հետագա տնօրինման, այդ թվում օգտագործան տրամադրման հարաբերությունները` ապահովելով անշարժ գույքի արդյունավետ կառավարումը, պահպանումը և օգտագործումը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Սույն որոշման նախագծի **ընդունման կապակցությամբ ՀՀ 2019 թ. պետական բյուջեի ծախսերի և եկամուտների էական ավելացման կամ նվազեցում չի առաջանում:**

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Սույն որոշման նախագիծը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջացնում:

**ՑԱՆԿ**

**ԻՐԱՎԱԿԱՆ ԱԿՏԵՐԻ, ՈՐՈՆՑ ՀԻՄԱՆ ՎՐԱ ԿԱՄ ՈՐՈՆՑԻՑ ՕԳՏՎԵԼՈՎ ՄՇԱԿՎԵԼ Է «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

Սույն որոշման նախագիծը մշակվել է «Նորմատիվ իրավական ակտերի մասին» ՀՀ օրենքի հիման վրա

**Ց Ա Ն Կ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՀԵՂԻՆԱԿՆԵՐԻ (ՄՇԱԿՈՂՆԵՐԻ)**

Սույն որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: